**APLIECINĀJUMS**

|  |
| --- |
| Es, |
| /*vārds, uzvārds, personas kods*/ |

* **piesakos** uz SIA “Rīgas ūdens” padomes locekļa amatu ar kompetenci SIA “Rīgas ūdens” pamatdarbības (ūdenssaimniecības vai citu inženiersistēmu pakalpojumu nodrošināšana) jomā, **apliecinu,** ka nav iemesla pamatotām šaubām par manu nevainojamu reputāciju, uz mani nav attiecināmi Komerclikuma 295. panta otrās daļas ierobežojumi[[1]](#footnote-2), kā arī atbilstu šādām Publiskas personas kapitāla daļu un kapitālsabiedrību pārvaldības likuma 37. panta ceturtajā daļā kandidātam izvirzītajām obligātajām prasībām (*atzīmēt, vai apliecinājums ir attiecināms uz kandidātu un atbilst faktiskajai situācijai*):

|  |  |
| --- | --- |
| **Atbilst/neatbilst** | **Obligātā prasība (apliecinājums)** |
|  | man ir augstākā izglītība |
|  | neesmu bijis/-usi sodīts/a par tīšu noziedzīgu nodarījumu, ja sodāmība par to nav noņemta vai dzēsta |
|  | man nav atņemtas tiesības veikt noteiktu vai visu veidu komercdarbību vai citu profesionālo darbību, pamatojoties uz kriminālprocesa ietvaros pieņemtu nolēmumu |
|  | par mani nav pasludināts maksātnespējas process |
|  | šobrīd un pēdējo 24 mēnešu laikā līdz pieteikumu iesniegšanas gala termiņa datumam publiskas kandidātu pieteikšanās procedūras ietvaros neesmu bijis/usi politiskās partijas vai politisko partiju apvienības amatpersona, kura īsteno politiskās partijas vai politisko personu apvienības vadību, tai skaitā pieņem tās vārdā lēmumus vai īsteno pārstāvību (piemēram, valdes loceklis, vadītājs, prezidents, priekšsēdētājs, ģenerālsekretārs) |

**apliecinu** (*šo apliecinājumu ietvert gadījumā, ja kandidāts pretendē uz neatkarīgā padomes locekļa amatu*), ka atbilstu neatkarīga padomes locekļa statusam atbilstoši Publiskas personas kapitāla daļu un kapitālsabiedrību pārvaldības likuma 31. panta sestajai daļai, jo (*atzīmēt, vai apliecinājums ir attiecināms uz kandidātu un atbilst faktiskajai situācijai*):

|  |  |
| --- | --- |
| **Atbilst/neatbilst** | **Neatkarīgā padomes locekļa pazīme (apliecinājums)** |
|  | pēdējo triju gadu laikā neesmu bijis SIA “Rīgas ūdens” vai ar to saistītas kapitālsabiedrības (atkarīgā kapitālsabiedrība vai kontrolēta kapitālsabiedrība) valdes loceklis, kontrolieris, darbinieks, prokūrists vai komercpilnvarnieks vai ārējais revidents, ne arī darbinieks kapitālsabiedrībā, kas veic ārējā revidenta funkcijas SIA “Rīgas ūdens” |
|  | es un mani ģimenes locekļi (laulātais, bērni, vecāki) nesaņem un pēdējo triju gadu laikā nav saņēmuši atalgojumu no SIA “Rīgas ūdens” vai tās atkarīgās sabiedrības |
|  | es un mani ģimenes locekļi (laulātais, bērni, vecāki) ar SIA “Rīgas ūdens” pēdējo triju gadu laikā nav bijuši nozīmīga apjoma darījuma[[2]](#footnote-3) attiecībās ne tiešā, ne netiešā veidā, ne kā partneri, akcionāri vai augstākā līmeņa vadītāji |
|  | neesmu bijis valdes locekļa amatā vai vadošā amatā citā kapitālsabiedrībā, kurai ir nozīmīga apjoma darījums ar SIA “Rīgas ūdens” |
|  | pēdējo triju gadu laikā neesmu bijis Rīgas valstspilsētas pašvaldības vai tās padotības iestādes amatpersona vai darbinieks |
|  | pēdējo triju gadu laikā neesmu bijis citas Rīgas valstspilsētas pašvaldības turējumā esošas kapitālsabiedrības vai tās atkarīgās kapitālsabiedrības vai mātes sabiedrības valdes loceklis |
|  | pēdējo triju gadu laikā neesmu bijis pārvaldes amatpersona Valsts pārvaldes iekārtas likuma izpratnē ilgāk kā vienu gadu |

kā arī **piekrītu**:

* ievērot likuma “Par interešu konflikta novēršanu valsts amatpersonu darbībā” 7. panta piektajā daļā noteiktos ierobežojumus un novērsīšu iespējamās interešu konflikta situācijas, ja tikšu ievēlēts/-a SIA “Rīgas ūdens” padomes locekļa amatā;
* valsts amatpersonas statusam un tam noteiktajiem ierobežojumiem;
* ka publiskās kandidātu pieteikšanās procedūras ietvaros nepieciešamā informācija par mani var tikt pārbaudīta, izmantojot specializētus datu reģistrus.

Apliecinu, ka normatīvajos aktos noteiktajā kārtībā atbildu par iesniegto dokumentu un tajos ietverto ziņu pareizību.

! Lūgums apliecinājumu parakstīt ar drošu elektronisko parakstu!

1. Saskaņā ar Komerclikuma 295. panta otro daļu par padomes locekli nedrīkst būt šīs sabiedrības valdes loceklis, revidents, prokūrists vai komercpilnvarnieks, kā arī šīs sabiedrības atkarīgās sabiedrības valdes loceklis vai persona, kurai ir tiesības pārstāvēt šo atkarīgo sabiedrību. [↑](#footnote-ref-2)
2. Publiskas personas kapitāla daļu un kapitālsabiedrību pārvaldības likuma 1. panta pirmās daļas 21. punkts noteic, ka **nozīmīga apjoma darījums** ir kapitālsabiedrības darījums, kura rezultātā samaksātā vai saņemamā naudas summa, iegūto vai atsavināto aktīvu vērtība vai kapitālsabiedrības saistības, kas izveidojušās darījuma rezultātā vai var izveidoties nākotnē, ir vismaz 10 procenti no kapitālsabiedrības pamatkapitāla vai vismaz 10 procenti no kapitālsabiedrības pašu kapitāla saskaņā ar pēdējo revidēto gada pārskatu vai konsolidēto gada pārskatu (ja tāds tiek sagatavots) – atkarībā no tā, kurš no rādītājiem ir mazāks, bet ne mazāk par 35 000 *euro*. [↑](#footnote-ref-3)